Bob Morley

**Robert Alfred Morley** o tshotswe ka ngwaga wa 1984, Morule a le malatsi a le masome a mabedi, o itsege mo go tsa tiro ka leina la **Bob Morley,** ke modiragatsi wa kwa lefatsheng la Australia. O itsege thata ka moanelwa Bellamy Blake o a neng a mo tshameka mo setshwantshong sa motshikinyego sa motswedi wa tshedimosetso sa The CW se se bidiwang The 100, se se supilweng go tswa ka ngwaga wa 2014 go tsena ka 2020.

O simolotse go itsege fa a tshameka Drew Curtis mo motseletseleng wa ditshwantsho wa kwa Australia wa Home and Away wa ngwaga wa 2006, a tlhagelela gape mo thulaganyong ya ditalente tsa mmino ya It Takes Two ka ngwaga wa 2007, a tshameka mo The Strip ka ngwaga wa 2008. O tshamekile Aidan Foster mo Neighbours ka ngwaga wa 2011 a nna moanelwa mogolo mo thulaganyong ya metshameko ya Blinder ka ngwaga wa 2013.

## Botshelo jwa pele le thuto
Robert Alfred Morley o tshotswe ka ngwaga wa 1984 ka Morule a le malatsi a le masome mabedi, o goletse kwa tshimong  kwa Kyneton, toropo e e kwa Victoria kwa Australia. Ke ngwana wa mme wa lotso lwa Filipina le rre wa ditso tsa Australia le Irish, o o tlhokafetseng fa Bob a sale mmotlana. Morley o na le bokgaitsadie ba batona mo go ene le mogolowe wa monna.

O ithutetse tsa bodiragatsi kwa sekolong go fitlhelela a dira ngwaga wa bolesome le bongwe, go fitlhelela a bolelelwa gore a seka a tswelela. Morley o boleletse The Age gore o ne a le moithuti o o sa utlweng ka jalo a sa tlhwafalele sepe. Morago ga go fetsa ngwaga wa bolesome le bobedi, o ne a fudugela kwa Melbourne a simolola dithuto tsa botegeniki. Morago ga ngwaga o e a tsaya tshwetso ya go tsenelela botaki jwa botlhami kwa La Trobe University a nna le agente.

## Tiro
Morley o ne a itsege ka leina la Bobby mo dingwageng tsa a santse a le monnye, mme janong o dirisa leina la Bob Morley mo go tsa tiro. O simolotse tiro ya gagwe ka go diragatsa kwa metshamekong ya sekolo se segolwane sa ithutelo ditiro, e akaretsa *Falling to Perfect* le *Tale From Vienna Woods* le difilimi tse dikhutshwane. O tlhageletse mo filiming e e tshosang ya ngwaga wa 2005 ya *Dead Harvest* e e eng e kaelwa ke *Damian Scott,* a diragatsa gape e le motlaleletsi mo Neighbours. Ngwaga o a nnileng le karolo mo Angels with Dirty Faces mme se sa mmaya mo maemong a a siameng go bonwa ke bakaedi ba Home and Away. Morley o ne a tsena mo Home and Away e le Drew Curtis ka ngwaga wa 2006. Mo karolong ya gagwe ya ga Drew, o ne a tlhophiwa go phadisanela seetsele sa borre ba basha ba ba gaisitseng tsa Logie Awards.

O tlhageletse mo karolong ya bobedi ya kgaisano ya baopedi kwa Australia ya It Takes Two ka Motsheganong ngwaga wa 2007. Ka Seetebosigo a le malatsi a le lesome le bobedi ngwaga wa 2007, o ne a amogela matshao a a kwa godimo mme a ntshiwa. Morley o ne a tswa kwa Home and Away mme a tshameka *Tony Moretti* mo The Strip. E ne ya kgaolwa ka e ne e sa lebelelwe ke batho ba le bantsi. Morley o ne a ya go tlhagelela gape mo Scorched ka ngwaga wa 2008. O ne a tlhophelwa seetsele sa Bachelor of the Year ka ngwaga wa 2009 sa makasine wa Cleo. Ka ngwaga wa 2009, o ne a nna moanelwamogolo Lorca mo motshamekong wa *Palindrome for a Dead Poet.* Ngwaga o o latelang Morley o ne a tlhagelela mo karolong ya bone ya Sea Patrol.

Ka ngwaga wa 2011, o ne a tlhagelela mo Road Train e mokaedi wa yone e leng Dean Francis. Ka Seetebosigo 2011, go ne ga bolelwa gore Morley o tla tshameka mo Neighbours e le Aidan Foster, mopati wa ga Chris Pappas. Baanelwa ba ga Morley le Mason ba ne ba nna baratani ba ntlha ba bong bo bo tshwanang. Morley o ne a tsaya nakwana a tlhagelela mo The Blinder, a boela Neighbours ka Seetebosigo 2012. O ne a tsena mo filiming ya Lost in The White City ka 2013. Ngwaga one oo o ne a tshameka Bellamy Blake mo The 100. Ka ngwaga wa 2018, Morley o ne a fetsa thuto ya Warner Bros ya bakaedi, a kaela karolo ya bo lesome le motso ya season ya borataro e e bidiwang Ashes to Ashes ya The 100.

O ne a tlhagelela mo karolong ya boraro ya tsa sepodisi ya The Rookie ka ngwaga wa 2021. Morley o tshamekile moanelwa o o emang nokeng mo motshamekong wa lorato wa Love Me o o neng o na le badiragatsi ba akaretsa Hugo Weaving le Bojana Novakovic. Ka ngwaga wa 2003, Morley le Eliza Taylor ba ne ba tlhagelela mmogo ba tshameka Marcus le Julie mo filiming ya I'll be Watching.Filimi e e mo maranyaneng.

## Go dira molemo
Ka Lwetse a le masome mabedi le bongwe ka ngwaga wa 2016, o ne a tsenya tsela ya go reka dikipa tse a neng a di diretse go kgobokanyetsa Beyond Blue madi. Beyond Blue ke lekgotla le le fang kitso le bo le ema nokeng batho ba ba lwalang bolwetsi jwa tlhaloganyo kwa Australia. O ne a dira sekipa se sengwe gape ka ngwaga wa 2017, se madi a sone a neng a abelwa JED Foundation, lekgotla le le senang dipoelo la maikutlo le go emisa go ikgapela botshelo.

## Botshelo jwa gagwe
thumb|Bob Morley le mosadi wa gagwe, Eliza Taylor
Bob o buile ka go kgalelwa go nna le mmele o motona fa a ne a gateletswe ke maikutlo morago ga loaro lwa lengole ka ngwaga wa 2018.

Ka Motsheganong a le malatsi a matlhano, Morley o ne a nyala Eliza Taylor, o ba neng ba tshameka mmogo mo The 100. Ba begile lonyalo lwa bone ka Seetebosigo a le malatsi a supa ka ngwaga wa 2019. Ka 2020 Morley le Taylor ba ne ba supa fa ba latlhegetswe ke ngwana o ba neng ba mo solofetse fa ba gatisa karolo ya bofelo ya The 100. Ka Lwetse 2019, Morley o ne a abelana le batho fa a kile a leka go ikgapela botshelo makgetho a le mantsi.

Ka Tlhakole 2022, Taylor le Morley ba ne ba bega mo maranyaneng a Instragram gore ba solofetse ngwana, mme ka Mopitlo 2022 ba nna le ngwana wa mosimane.

## Metswedi